Εληά Λυθροδόντα

Ο Εθνικός Γεωργικός Σύλλογος Λυθροδόντα «Η ΕΛΗΑ» (ή η Εληά Λυθροδόντα) ήταν αθλητικός σύλλογος από το χωριό Λυθροδόντας της επαρχίας Λευκωσίας. Η ποδοσφαιρική ομάδα της Εληάς έχει πολλές συμμετοχές στη Γ΄ κατηγορία και στη Δ΄ κατηγορία ποδοσφαίρου της Κύπρου. Το 2023 ανέστειλε τη λειτουργία της.

 Η Εληά είναι ένα από τα παλαιότερα αθλητικά σωματεία της Κύπρου. Ιδρύθηκε το 1919 με το όνομα «ΑΝΑΓΝΩΣΤΗΡΙΟΝ Η ΜΕΓΑΛΗ ΕΛΛΑΣ». Λόγω της εθνικής δράσης των μελών του σωματείου, το 1931 οι Άγγλοι αποικιοκράτες διέταξαν το κλείσιμο του. Τότε το σωματείο μετονομάστηκε σε Εθνικός Γεωργικός Σύλλογος «Η ΕΛΗΑ» και έτσι τα μέλη του μπόρεσαν να συνεχίσουν την εθνική τους δράση και στα χρόνια που ακολούθησαν. Η Εληά διαθέτει και θεατρικό όμιλο που δίνει με παραστάσεις στην Κύπρο και στο εξωτερικό. Η ποδοσφαιρική ομάδα του σωματείου έχει για χρώματα το πράσινο και το άσπρο. Διαθέτει ιδιόκτητο γήπεδο, το Στάδιο Εληάς, στο Λυθροδόντα. Η ποδοσφαιρική ομάδα της Εληάς ξεκίνησε τον Ιούνιο του 1939. Αφορμή της δημιουργίας ποδοσφαιρικής ομάδας αποτέλεσε η προσφορά μιας ποδοσφαιρικής μπάλας στο σωματείο από δύο νέους του Λυθροδόντα, του Χαράλαμπο Χατζηθεοδοσίου και του Ανδρέα Ηρακλειδίου, την οποία αγόρασαν από την Αθήνα. Αρχικά η ομάδα έδινε φιλικούς αγώνες με ομάδες γειτονικών αλλά και απομακρυσμένων χωριών.Το 1962 η Εληά αιτήθηκε ένταξη στην Επαρχιακή Ποδοσφαιρική Ομοσπονδία Περιφέρειας Λευκωσίας (ΕΠΟΠΛ) η οποία απορρίφθηκε. Με πρωτοβουλία της Εληάς, μια ομάδα σωματείων ιδρύει την Ελληνική Αγροτική Ποδοσφαιρική Ομοσπονδία (ΕΑΠΟ). Τα υπόλοιπα μέλη της ΕΑΠΟ ήταν ο Απόλλων Λυμπιών, η Ομόνοια Αραδίππου, ο Νέος Αιώνας Τρικώμου, ο ΑΠΟΠ Περιστερωνοπηγής, ο ΑΣΙΛ Λύσης, η Ένωσις Νέων Παραλιμνίου, ο Εθνικός Άσσιας και η Ανόρθωσις Γιαλούσας. Η ΕΑΠΟ διαλύθηκε το 1963 λόγω των δικοινοτικών διαταραχών.Η Εληά αγωνίστηκε για κάποια χρόνια στην ΕΠΟΠΛ και ακολούθως εντάχθηκε στην Αθλητική Ποδοσφαιρική Ομοσπονδία Εθνικοφρόνων Σωματείων Προαστίων Λευκωσίας (ΑΠΟΕΣΠ) στις διοργανώσεις της οποίας συμμετείχε έως το 1985. Το καλοκαίρι του 1985 η Κυπριακή Ομοσπονδία Ποδοσφαίρου (ΚΟΠ) αποφάσισε τη δημιουργία της Δ΄ κατηγορίας. Η Εληά ήταν ανάμεσα στις ομάδες που επελέγησαν από τη ΣΤΟΚ για να συμμετάσχει στο πρώτο πρωτάθλημα της κατηγορίας και έτσι εντάχθηκε στις τάξεις της ΚΟΠ. Συμμετείχε για 9 συνεχόμενες περιόδους στη Δ΄ κατηγορία καταλαμβάνοντας ψηλές θέσεις στη βαθμολογία του ομίλου της. Την περίοδο 1993-94 ανακηρύσσεται ως η πρώτη πρωταθλήτρια του ενιαίου πρωταθλήματος Δ΄ κατηγορίας και προβιβάζεται στη Γ΄ κατηγορία.Παραμένει για πέντε περιόδους στη Γ΄ κατηγορία. Υποβιβάστηκε την περίοδο 1998-99. Την επόμενη περίοδο τερματίζει στη 2η θέση του πρωταθλήματος Δ΄ κατηγορίας και επιστρέφει στη Γ΄ κατηγορία. Ακολουθούν άλλες 3 συμμετοχές στη Γ΄ κατηγορία. Υποβιβάζεται την περίοδο 2002-03. Συμμετέχει για τρεις περιόδους στη Δ΄ κατηγορία. Την περίοδο 2005-06 υποβιβάστηκε στα αγροτικά (τοπικά) πρωταθλήματα. Συνέχισε στις διοργανώσεις της ΑΠΟΕΣΠ. Το 2017 μέσω του Πρωταθλήματος Ένταξης 2017 κέρδισε την άνοδο της στην Επίλεκτη κατηγορία. Την περίοδο 2018-19 τερμάτισε στη δεύτερη θέση στο πρωτάθλημα της Επίλεκτης κατηγορίας και προβιβάστηκε στην Γ΄ κατηγορία. Αγωνίστηκε στη Γ΄ κατηγορία μέχρι το 2023 οπόταν και υποβιβάστηκε στην Επίλεκτη κατηγορία. Την ίδια χρονιά ανέστειλε την λειτουργία της λόγω οικονομικών προβλημάτων. 1Η Δ΄ κατηγορία ήταν χωρισμένη σε τρεις ομίλους. Η Εληά συμμετείχε στον όμιλο Λεμεσού-Πάφου.2Η Δ΄ κατηγορία ήταν χωρισμένη σε τρεις ομίλους. Η Εληά συμμετείχε στον όμιλο Λευκωσίας-Κερύνειας.3Η Δ΄ κατηγορία ήταν χωρισμένη σε τέσσερις ομίλους. Η Εληά συμμετείχε στον Δ΄ όμιλο. Ο πίνακας που ακολουθεί παρουσιάζει τις συμμετοχές της ομάδας ανά εθνική κατηγορία του Συστήματος ποδοσφαιρικών πρωταθλημάτων Κύπρου έως την περίοδο 2019-20 καθώς και στις διοργανώσεις κυπέλλου έως και την περίοδο 2018-19. Πρωτάθλημα Δ΄ κατηγορίας:Πρωταθλήτρια (1): 1994 Πρωτάθλημα ΕΠΟΠΛ Πρωταθλήτρια (1): 1972 Πρωτάθλημα ΑΠΟΕΣΠ Πρωταθλήτρια (12): 1977, 1978, 1982, 1984, 1985, 2008, 2009, 2010, 2013, 2014, 2015, 2017 Κύπελλο ΕΠΟΠΛ Κυπελλούχος (1): 1970 Κύπελλο ΑΠΟΕΣΠ Κυπελλούχος (7): 1984, 2007, 2008, 2011, 2012, 2013, 2015 Ποδόσφαιρο στην Κύπρο Ακαδημία Εληά Λυθροδόντα, επίσημος λογαριασμός στο Facebook.